કરોડો રુપિયાના કૌભાંડ અંગે પ્રાપ્ત વિગતો મુજબ સમૃદ્ધ જીવન ફુડ ઇન્ડીયા લીમીટેડ કંપની સને -ર૦૦૩થી પુનામાં રજીસ્ટ્રેશન કરેલ છે ત્યાર બાદ ૪ રાજયો ગુજરાત, મહારાષ્ટ્ર, કર્ણાટક અને મધ્યપ્રદેશમાં ચાલુ કરી ગુજરાત ખાતે જુદા જુદા શહેરોમાં ઓફીસો ચાલુ કરી આશરે ૩૦૦૦થી વધુ એજન્ટો બનાવ્યા હતા આ કંપનીના ચેરમેન , ડાયકેરટોએ ગુજરાત રાજયની ગરીબ-મધ્યમ વર્ગની જનતા સાથે છેતરપીંડી કરવાના ઇરાદે નાણાના રોકાણ બદલ ઉચુ વળતર આપવાની જાહેરાતો કરી હતી પાંચ વર્ષમાં નાણા ડબ્બલ કરી દેવાની પણ લાલચ આપવામાં આવી હતી ફીકસ ડીપોઝીટ જેવી જુદી જુદી સ્કીમો બહાર પાડી આશરે પ૦૦૦થી વધુ રોકાણકારોને લોભામણી જાહેરાતો હેઠળ આશરે કરોડો રુપિયાનું ઉઘરાણું કરી નાણા પરત નહીં આપી કંપનીની ઓફીસો બંધ કરી ચેરમેન, ડાયરેકટરો ભાગી ગયા હતા રોકાણકારો દ્વારા રજૂઆતો થતાં સમૃદ્ધ જીવન કંપનીના ચેરમેન ડાયરેકટરો સહીત કુલ-ર૦ શખ્શો વિરુદ્ધ સીઆઇડી વડા આશિષ ભાટીયાની સૂચનાથી સુરત, રાજકોટમાં સીઆઇડી ક્રાઇમે ફરિયાદ દાખલ કરી હતી સૌરાષ્ટ્ર વિસ્તારમાં સમૃદ્ધ જીવન કંપની રાજકોટ, ઉના, વેરાવળ, જુનાગઢ, મોરબી, ભાવનગર, અને સુરેન્દ્રનગર એમ કુલ ૭ ઓફીસોમાં નાયબ પોલીસ અધિક્ષકની રાહબરીમાં જુદી જુદી ટીમ બનાવી દરોડા પાડવામાં આવ્યા હતા પરંતુ જે તે વખતે રાજકોટના સોરઠિયાવાડી સર્કલ પાસેની ઓફિસને તાળા જોવા મળ્યા હતા જયારે અન્ય ઓફિસોમાંથી ૧૩ કોમ્પ્યુટર અને અમુક દસ્તાવેજો કબ્જે કરવામાં આવ્યા હતા.